สำนักเทศกิจ ขอเรียนว่า สำนักเทศกิจได้ดำเนินโครงการกวดขันรถยนต์ รถจักรยานยนต์ จอดหรือขับขี่  บนทางเท้า  โดยมีวัตถุประสงค์เพื่อดูแลความปลอดภัยในชีวิตและทรัพย์สินของประชาชนผู้ใช้ทางเท้า                            โดยการให้สำนักงานเขตบังคับใช้กฎหมาย ห้ามมิให้รถจอดหรือขับขี่บนทางเท้าโดยเด็ดขาด อันเป็นการฝ่าฝืนมาตรา 17 (2) แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 แก้ไขเพิ่มเติม (ฉบับที่ 2) พ.ศ.2560 และให้เจ้าหน้าที่เทศกิจ ออกตรวจตรา กวดขัน เฝ้าระวังไม่ให้มีการกระทำผิด และตั้งโต๊ะ จับ – ปรับ รถยนต์หรือรถจักรยานยนต์ จอดหรือขับขี่บนทางเท้าในบริเวณพื้นที่ที่มีผู้ฝ่าฝืนจำนวนมากหรือในจุดซึ่งประชาชนร้องเรียนเป็นประจำ โดยให้พิจารณาดำเนินการในช่วงเวลาเร่งด่วน ซึ่งที่ผ่านมาตั้งแต่เดือนกรกฎาคม 2561 ถึงวันที่ 15 สิงหาคม 2566 สามารถกวดขันจับกุมผู้กระทำความผิดได้จำนวน 52,154 ราย เปรียบเทียบปรับเป็นเงิน 57,862,800 บาท รวมทั้งกรุงเทพมหานคร ได้นำเทคโนโลยี BMA AI CAMERA มาใช้ในการตรวจจับภาพผู้ฝ่าฝืนกระทำความผิดจอดหรือขับขี่รถบนทางเท้าในบริเวณที่มีผู้ฝ่าฝืนจำนวนมาก เบื้องต้นติดตั้งนำร่อง จำนวน 12 จุด ซึ่งสามารถจับภาพผู้กระทำความผิดขับขี่รถบนทางเท้าตั้งแต่วันที่ 12 มิถุนายน – 15 สิงหาคม 2566ได้จำนวน 19,284 ราย  และจะขยายให้ครบ 100 จุด ภายในปี 2566 ซึ่งจะทำให้เจ้าหน้าที่เทศกิจสามารถตรวจตราพื้นที่ได้ทั่วถึงมากยิ่งขึ้น และผู้ฝาฝืนจอดหรือขับขี่รถบนทางเท้าจะน้อยลงตามลำดับ ส่วนเงินค่าปรับที่ได้จากการเปรียบเทียบปรับผู้ฝ่าฝืนกระทำผิดจอดหรือขับขี่รถบนทางเท้า จากการทำงานของกล้อง  BMA AI CAMERA นั้น สำนักงานเขตนำร่องได้ส่งเงินค่าปรับเข้าคลังกรุงเทพมหานครทั้งหมด 100%
เสนอแนะให้ติดตามเจ้าหน้าที่เทศกิจในเขตต่างๆ ว่าปฏิบัติหน้าที่เกี่ยวกับรถที่จอดหรือขับขี่บนทางเท้าจริงจังไหม หลังจากนำระบบกล้องวงจรปิดมาตรวจจับ และเรียกค่าปรับ มีการให้สินบนนำจับโดยมิชอบหรือไม่ และรับแจ้งในช่องทาง  http://203.155.220.179/reward/default.php  แล้วเดินทางไปดำเนินการภายในกี่ชั่วโมง กี่วัน ต้องมีการกำหนดมาตรฐานหน่อยไหม แจ้งไป บางเขต ระบุ เริ่มดำเนินการตั้งแต่ปี 65 ไม่แล้วเสร็จสักทีก็มี บางเขต เรื่องเข้าสู่ระบบตั้งแต่ปลาย ก.ค. 66 จนบัดนี้ก็ยังขึ้นสถานะเรื่องเข้าสู่ระบบอยู่ หมายความว่าไง ทุจริต นี่มีเรื่องละเว้นการปฏิบัติหน้าที่ด้วยใช่ไหมครับ
กล้อง AI เอาให้ทั่วครับ